COMM(24)00937

20/03/2024

Declarație comună

Măsurile comerciale autonome pentru Ucraina (MCA) - Compromisul din trialog nu răspunde îngrijorărilor fermierilor și producătorilor

În ciuda unor îngrijorări și proteste legitime, actorii decizionali care au negociat ieri seară în trialog pe marginea MCA pentru Ucraina au ignorat îngrijorările principale ale producătorilor noștri. Perioada de referință ce va expune producțiile europene unor importuri semnificative a fost menținută, iar grâul nu a fost inclus, deci au fost refuzate modificările principale propuse de Parlament, care ar fi oferit suficientă protecție pentru producătorii noștri.

În negocieri, amendamentele cheie ale votului din plenara Parlamentul European nu au fost înaintate, ceea ce a dus la un „compromis slab” pe majoritatea aspectelor cu privire la care există consens. Organizațiile noastre înțeleg sensibilitatea politică a acestui acord, precum și nevoia de a sprijini Ucraina, dar este păcat că ajustările mici dar importante care ar fi adus soluții eficiente pentru producătorii europeni nu au fost luate în considerare.

Au fost incluse ovăzul, crupele și mierea și perioada de activare a fost scurtată, ceea ce este binevenit, fără a schimba însă perioada de referință de la 2022/23 la 2021/22/23, ceea ce face ca sarcina cu care este încărcat sectorul agricol european să persiste, precum va persista și nemulțumirea sectorului. Includerea porumbului este doar de fațadă, întrucât dată fiind lipsa de contingente tarifare precedente în acordul de asociere, și dacă se atinge media pe 2022/23, acest fapt nu are niciun efect! De asemenea, includerea arbitrară de ovăz și crupe, care reprezintă volume mult mai mici decât cele de grâu, nu va fi eficientă.

Situația este atât de gravă la Bruxelles încât Consiliul s-a întâlnit în COREPER în această dimineață pentru a discuta rezultat trialogului și a hotărât să amâne votul pe marginea compromisului până săptămâna viitoare. Coordonatorii Comisiei INTA din Parlamentul European au decis să voteze și să aprobe acordul provizoriu. Dacă producătorii nu sunt ascultați acum, se poate ajunge la un nivel mai scăzut de acceptare în viitoarele negocieri privitoare la integrarea Ucrainei în UE.

În fine, este important că acest acord și MCA-urile reînnoite cel mai probabil vor constitui baza viitoarelor renegocieri ale acordului de asociere cu Ucraina, constituind un scenariu de referință prea înalt pentru producătorii europeni. În acest context, organizațiile noastre nu pot sprijini acordul obținut în trialog și solicită statelor membre și Consiliului să reflecteze serios la semnalul transmis fermierilor și producătorilor europeni, incluzând un nou compromis de discutat în trialog.

În numele următoarelor asociații:

**AVEC –** Asociația procesatorilor și comercianților de carne de pasăre din UE

**CEFS** - Asociația europeană a producătorilor de zahăr

**CEPM** – Confederația producătorilor europeni de porumb

**CIBE** – Confederația internațională a producătorilor europeni de sfeclă

**COPA-COGECA -** Vocea unită a fermierilor și a cooperativelor din Uniunea Europeană

**EUWEP -** Uniunea comercianților cu ridicata cu ouă, produse din ouă, păsări de curte și vânat din Europa

**-SFÂRȘIT-**

În curând, vor fi disponibile traducerile în DE, ES, FR, IT, PL și RO pe site-ul Copa-Cogeca.

Pentru informații suplimentare, vă rugăm contactați:

**Birthe Steenberg** - Secretar general AVEC׀ELPHA׀EPB +32 492 10 75 71 [bs@avec-poultry.eu](mailto:bs@avec-poultry.eu)

**Judith Schrenk** - Director Comunicații și Afaceri sociale, CEFS +32 2 774 51 07 [judith.schrenk@cefs.org](mailto:judith.schrenk@cefs.org)

**Arthur Boy** - Policy Advisor, afaceri economice, CEPM [arthur.boy@agpm.com](mailto:arthur.boy@agpm.com) +33 6 79 05 78 31

**Elisabeth Lacoste** – Director CIBE +32 2 50 46 091 [elisabeth.lacoste@cibe-europe.eu](mailto:elisabeth.lacoste@cibe-europe.eu)

**Ksenija Simovic** - Senior Policy Advisor COPA-COGECA +32 473 66 30 71 [ksenija.simovic@copa-cogeca.eu](mailto:ksenija.simovic@copa-cogeca.eu)

**Bruno Menne** - Director Mărfuri agricole, COPA-COGECA +32 478 18 99 09 [bruno.menne@copa-cogeca.eu](mailto:bruno.menne@copa-cogeca.eu)

**Clara Hagen** - Secretar general, EUWEP +31 30 637 8844 [Clara.Hagen@euwep.org](mailto:Clara.Hagen@euwep.org)